افغانستان نینگ ننگرهار ولایتیده طالبان بیلن داعش جنگری لری آره سیده یوز بیرگن سونگگی توقنه شوو لر نتیجه سیده کمیده ۴ نفر جنگری جان بیردی. اوشبو مطلب نی بوگون افغانستانده رسمی مسئول لر بیلدیردی. اساساً سوریه و عراقده فعالیت آلیب باریتگن داعش ترور تشکیلاتی نینگ افغانستانده هم ایریم گروپ لری نینگ موجود ایکن لیگی بیلینماقده. اینیقسه اوشبو ترور تشکیلاتی نینگ آدم لری افغانستان نینگ شرقی و جنوبی تمانیده فعالیت آلیب بارررایکن, اینگ کوپ ایسه ننگرهار ولایتیده فعالیت کورستماقده. ننگرهار ولایتی مسئول لری توناون کیچه طالبان بیلن داعش جنگری لری آره سیده هسکه مینه منطقه سیده قتتیق توقنه شوو لر نینگ یوز بیرگن لیگی نی بیلدیردی. اوشبو حادثه عاقبتیده ایککی تماندن هم تورت نفر جان بیررایکن, ۶ کیشی ایسه یاره لندی. داعش ترور تشکیلاتی نینگ افغانستانده گی فعالیت لری اوتگن ییلده باشلب کیتگن ایدی. امریکا قوشمه ایالت لری هم جاری آیده داعش موضع لری گه قره ته کوپلب هوائی عملیات اویشتردی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
